Bible Yɛ Nhoma a Nnipa Nyansa Ahyɛ Mu Ma Anaa?
Nea Bible ka
Bible no, wɔsan frɛ no Kyerɛw Kronkron, na ɛka nsɛm a nyansa wom pii. Bible ka ɛno ara ho asɛm sɛ: “
Kyerɛwnsɛm no nyinaa fi Onyankopɔn honhom mu.” (2 Timoteo 3:16) Adanse pii wɔ hɔ a ɛkyerɛ sɛ saa asɛm no yɛ nokware. Ebi na ɛdidi so yi:
Abakɔsɛm a ɛwɔ Bible mu no, obiara nni hɔ a watumi de adanse a ɛdi mu ama de akyerɛ sɛ ɛnyɛ nokware.
Bible akyerɛwfo no, na wɔdi nokware. Enti nokwasɛm nko ara na wɔkyerɛwee. Sɛnea wɔfi wɔn komam kyerɛw wɔn nsɛm no nti, ɛma yɛhu sɛ wɔn nsɛm no yɛ nokware.
Nsɛm a ɛwɔ Bible mu nyinaa fa biribi titiriw bi ho. Ɛno ne sɛ: Onyankopɔn bɛma obiara ahu sɛ ɔno na ɔfata sɛ ɔdi nnipa so, na ɔnam ne soro Ahenni no so bɛma nea wabɔ ne tirim sɛ ɔbɛyɛ no abam.
Mfe mpem pii ni a wɔkyerɛw Bible no. Saa bere no, na nkurɔfo keka nsɛm bi a ɛne nyansahu nhyia. Nanso, sɛ wohwɛ Bible mu a, worenhu saa nsɛm no biara wom.
Abakɔsɛm a nkurɔfo akyerɛw ato hɔ di adanse sɛ, asɛm biara a Bible ka too hɔ anaa ɛhyɛɛ ho nkɔm no aba mu.
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn